# Manual del Klotski

## Introducció

L'aplicació Klotski és un clon del joc Klotski. L'objectiu és moure el bloc patró a l'àrea rodejada per marcadors verds.

En Lars Rydlinge (Lars.Rydlinge@HIG.SE) ha escrit el Klotski.

Aquest document descriu la versió 3.38 del Klotski.

Aquest programa es distribueix sota els termes de la Llicència pública general de GNU tal com publica la Free Software Foundation, a la versió 3 de la llicència o (si ho preferiu) en qualsevol versió posterior. Es pot trobar una còpia d'aquesta llicència al fitxer COPYING inclòs amb el codi font d'aquest programa.

Per a informar d'un error o fer un suggeriment relatiu a aquesta aplicació o aquest manual, visiteu l'eina de seguiment d'incidències del GNOME.

## Objectiu

L'objectiu del Klotski és moure el bloc amb patrons als marcadors verds amb el mínim de moviments possibles. Podeu fer-ho movent un per un els blocs amb el ratolí fins que aconseguiu portar el bloc amb patrons als marcadors.

### El moviment guanyador

S'ha de moure el bloc amb patrons a l'espai limitat pels marcadors verds.

## Jugar al Klotski

- gnotski-ui

- gnotski-new-game

- gnotski-moving

### La finestra principal

En iniciar el Klotski, es mostra la finestra següent.

#### Finestra d'inici del Klotski

Mostra la finestra principal del Klotski. Conté la barra de títol, la barra de menús, l'àrea de joc i la barra d'estat. La barra de menús conté els menús de partida i d'ajuda.

La finestra del Klotski conté els elements següents:

Barra de capçalera

- La barra de capçalera us permet iniciar partides noves, mostra quants moviments heu fet fins ara i us permet canviar el trencaclosques. Premeu el botó de menú de la cantonada superior dreta per a veure les puntuacions més altes i la documentació del Klotski.

Àrea de joc

- L'àrea de joc mostra els blocs de la partida actual. Podeu arrossegar els blocs al voltant de l'àrea amb el ratolí com es descriu en la gnotski-moving.

### Iniciar una partida nova

Feu clic al botó de comptador de moviments i utilitzeu Torna a començar per a començar una partida nova. Canvia el trencaclosques us permet navegar pels trencaclosques de manera seqüencial. Cada trencaclosques pertany a una de les tres categories que es troben als submenús anomenats Senda a Huarong, Paquet de desafiament i Paquet d'habilitats. En aquests submenús, cada nom de trencaclosques es refereix a un escenari del joc.

### Moure els blocs

Per a moure un bloc, manteniu premut el botó del ratolí i arrossegueu-lo a la posició nova i deixeu anar el botó del ratolí. No podeu moure els blocs verds o el bloc que rodeja el joc. No podeu moure un bloc a un espai ocupat per a un altre bloc, amb l'excepció que podeu moure el bloc patró a través dels blocs verds per a guanyar.

## Autors

El Klotski el va escriure Lars Rydlinge (lars.rydlinge@hig.se). Aquest manual el va escriure Andrew Sobala.

## Llicència

Aquest programa i l'art del mateix són programari lliure; podeu redistribuir-lo i/o modificar-lo sota els termes de la Llicència pública general de GNU tal com publica la Free Software Foundation; tant en la versió 2 de la llicència, o (a la vostra opció) una versió posterior.

Aquest programa es distribueix amb l'esperança que sigui útil, però SENSE CAP GARANTIA; fins i tot sense la garantia implícita de COMERCIALITZACIÓ o ADEQUACIÓ A UN ÚS CONCRET. Per a més detalls vegeu la Llicència pública general de GNU.

S'inclou una còpia de la Llicència pública general de GNU com a apèndix de la Guia de l'usuari del GNOME. També podeu obtenir una còpia de la Llicència pública general de GNU de la Free Software Foundation visitant el seu lloc web o escrivint a

        Free Software Foundation, Inc.
        59 Temple Place - Suite 330
        Boston, MA 02111-1307
        USA